|  |  |
| --- | --- |
| **SRPCI** |  |

**CAIET DE SARCINI**

**pentru achiziția de servicii de informare publică obligatorie prin presa scrisă**

**Capitolul 1. Informații generale**

* 1. **Denumirea serviciilor ce fac obiectul achiziției**

Servicii de informare publică obligatorie prin presa scrisă.

**Prevederi legale aplicabile:** Legea 99/2016 privind achizițiile publice.

**Sursa de finanțare:** surse proprii.

**Cod CPV:** 79341000-6

**Procedura de achiziție:** Procedură de achiziție directă.

**Criteriul de atribuire:** prețul cel mai scăzut.

* 1. **Prezentarea succintă a necesității și oportunității/contextului achiziției**

În vederea îndeplinirii eficiente a obligațiilor legale de raportare continuă pe piața de capital, în conformitate cu legislația aplicabilă în vigoare (Legea nr. 297/2004 privind piața de capital, Legea 24/2017, privind emitenții de instrumente financiare și operatorii de piață, Regulamentul CNVM nr 5/2018 privind emitenții și operațiunile cu valori mobiliare, Codul Bursei de Valori, alte Regulamente, Instrucțiuni și Ordine CNVM aplicabile) și asigurării transparenței față de acționari, investitori, clienți, parteneri este obligatorie publicarea de rapoarte curente, rapoarte financiare, convocatoare și ordine de zi pentru ședințele AGA   
într-un ziar de difuzare națională, la secțiunea *Marea* sau *Mica Publicitate*, sau în ediția online a ziarului.

În vederea îndeplinirii obligațiilor de publicare în presa scrisă a anunțurilor de mediu necesare pentru demararea unor lucrări de investiții ale CNTEE Transelectrica SA, în conformitate cu prevederile Legii 292/2018, privind evaluarea impactului anumitor proiecte publice și private asupra mediului, este obligatorie publicarea anunțurilor în presa scrisă.

Totodată, pentru garantarea transparenței în derularea contractelor de finanțare cu fonduri europene, este obligatorie asigurarea publicării anunțurilor și comunicatelor.

De asemenea, în vederea unei bune promovări a proceselor de selecție și recrutare derulate de CNTEE Transelectrica SA, atunci când se consideră oportun, este necesară publicarea în presa scrisă a anunțurilor de recrutare.

**Capitolul 2. Descrierea serviciilor**

**2.1. Scop**

CNTEE Transelectrica SA dorește încheierea unui contract cu o firmă specializată pentru publicarea rapoartelor curente, a convocatoarelor ședințelor AGA, precum și a tuturor informărilor conform Legii nr 297/2004, privind piața de capital, a anunțurilor obligatorii de mediu, a anunțurilor de angajare și a anunțurilor și comunicatelor referitoare la investiții derulate cu fonduri europene, pe o perioada de 12 luni.

**2.2. Descrierea serviciilor solicitate**

Ofertantul va fi o firmă specializată în servicii de publicare în presa scrisă care, prin dotare proprie și/sau prin subcontractanți, poate asigura prestarea în totalitate a serviciilor de informare publică obligatorie într-un cotidian de difuzare națională, cu profil economico-financiar, la secțiunea *Marea* sau *Mica Publicitate* (după caz) în ediția tipărită sau în ediția online, în funcție de comanda Achizitorului.

**Cerințe specifice:**

* Documentele se vor publica în modul alb-negru;
* Documentele se publică în formatul corespunzător cu încadrarea numărului de caractere;
* Aparițiile vor fi la comanda Achizitorului;
* Publicarea comenzii se va face numai pe baza de „Bun de tipar”;
* Oferta preliminară va conține informații privind prețul pe modul pentru apariții alb-negru la *Marea* și la *Mica Publicitate*, precum și pentru publicarea documentelor în varianta online a cotidianului;
* Criteriul pe baza căruia se vor desemna ofertele câștigătoare este „prețul cel mai scăzut” în lei fără TVA.

**2.3. Cantități**

Achizitorul va solicita Prestatorului pe bază de comandă, de câte ori este nevoie, specificând data la care are loc prestarea serviciilor. La finalul perioadei de prestare, după încheierea procesului verbal de recepție, Prestatorul va transmite Achizitorului factura fiscală.

**2.4. Metodologii, normative și standarde aplicabile**

Nu este cazul.

**2.5. Rezultatele care trebuie obținute în urma prestării serviciilor;**

Materialele transmise de Achizitor trebuie publicate de Prestator în presa scrisă la data și în condițiile solicitate prin comanda Achizitorului, în formatul corespunzător numărului de caractere.

**2.6. Livrabile**

Prestatorul livrează o „machetă” în format PDF, pentru care Achizitorul dă „Bun de Tipar”.

Macheta cu „Bun de Tipar” din partea Achizitorului este publicată în ziar, în termenul și condițiile stabilite.

**2.7. Atribuțiile și responsabilitățile Părților**

Achizitorul transmite comanda Prestatorului, specificând condițiile și termenul publicării.

Prestatorul va primi și va prelucra comanda de publicare din partea Achizitorului, va transmite Achizitorului macheta pentru „Bun de Tipar”, asigurând o permanentă colaborare cu personalul Achizitorului.

Achizitorul are responsabilitatea de a verifica conformitatea cerințelor și de a da „Bunul de Tipar”.

Prestatorul asigură publicarea în termenul solicitat de Achizitor și operează modificările solicitate de Achizitor.

Dacă Prestatorul nu are apariții tipărite la data solicitată de Achizitor, atunci asigură publicarea online sau în edițiile tipărite ale altor publicații a documentelor transmise spre publicare.

Prestatorul are obligația de a asigura confidențialitatea materialelor transmise până la momentul publicării acestora în ziar, în conformitate cu solicitarea Achizitorului.

**2.8. Locul prestării serviciilor.**

La Prestator.

**2.9. Resursele necesare/ expertiza necesară pentru realizarea activităților**

Prestatorul trebuie să dețină resursele necesare publicării materialelor transmise de Achizitor într-un ziar cu profil economico-financiar de circulație națională.

**2.10. Certificări/calificări/acreditări/atestate solicitate pentru personalul direct implicat în prestarea serviciilor.**

Nu este cazul.

**2.11. Transferul dreptului de proprietate intelectuală (dacă este cazul)**

Nu este cazul.

**2.12. Alte cerințe**

Nu este cazul.

**Capitolul 3. Durata contractului, termen de prestare și/sau de predare a livrabilelor**

Contractul va avea o durată de 12 luni, de la data semnării.

Toate documentele trebuie publicate în termen de 24 de ore de la data transmiterii comenzii sau la data solicitată în mod expres de către Achizitor.

**Capitolul 4. Garanții**

Prestatorul va plăti garanția de bună execuție, în valoare de 10% din valoarea contractului, fără TVA.

**Capitolul 5. Recepție**

Recepția serviciilor se realizează după fiecare publicare solicitată de către Achizitor, iar în baza procesului-verbal de recepție se emite factura de către Prestator.

Factura se va plăti în termen de 30 de zile de la înregistrarea acesteia la Achizitor.

**Capitolul 6. Legislație**

**6.1. Legislație privind achiziţiile publice;**

* Legea nr.99/2016 privind achiziţiile sectoriale, publicată în Monitoul Oficial nr.391 din 23.05.2016;
* Legea nr.101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor, publicată în Monitorul Oficial nr.391 din 23.05.2016;
* Hotararea Guvernului nr. 394/2016 pentru aprobarea normelor de aplicare a prevederilor referitoare la atribuirea contractului sectorial/acordului cadru din Legea nr. 99/2016 privind achizitiile sectoriale.

**6.2. Legislație privind sănătatea și securitatea în muncă**

Nu este cazul.

**6.3. Cerinte și legislație de mediu**

Nu este cazul.

**6.4. Cerințe și legislație calitate**

Nu este cazul.

**6.5. Legislație privind managementul situațiilor de urgență (apărarea împotriva incendiilor și protecția civilă);**

Nu este cazul.

**6.6 Legislație în materia protecției informațiilor clasificate.**

Nu este cazul.

**Capitolul 7. Alte informații**

Cerințele solicitate prin prezentul Caiet de sarcini sunt considerate minimale. Orice ofertă care se abate de la prevederile Caietului de sarcini va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minimale specificate.

**Capitolul 8. Anexe**

8.1. Anexa 1 Lista prețurilor unitare.